नए स्टोर में सैमसंग की मोबाइल डिवाइस के अलावा उसके कंज्यूमर इलेक्ट्रॉनिक्स प्रोडक्ट्स और नए इनोवेशन भी शोकेस किए जाएंगे। इसमें फोन्स के लिए एक सर्विस सेंटर भी होगा। सिंह ने कहा कि सैमसंग ने इस प्रॉपर्टी को लीज पर लेने के लिए अच्छा खासा खर्च किया है, हालांकि उन्होंने इसकी डिटेल देने से इनकार किया। सैमसंग फ्रेंचाइजी पार्टनर्स के माध्यम से भारत में 2,100 स्टोर ऑपरेट करती है। फिलहाल कंपनी को श्योमी कॉर्प की अगुआई में कई चायनीज ब्रांड्स से तगड़ी टक्कर मिल रही है।